### 10.    Beslutning - Proces for opførelse af nyt plejehjem i den sydlige del af kommunen

**Åbent**

Sagsnr.: 326-2020-5495        J.nr.: 02.00.00           Dokumentnr.:
326-2021-199022

**Sagstype**

Beslutning.

**Resume og sagens baggrund**

Ventelisten på plejeboliger i kommunen
har stort set være konstant de seneste 2-3 år. Der står konstant ca. 25-30
borgere visiteret til en plejebolig. Heraf ca. halvdelen i Syd. I
plejeboliganalysen 2019 vurderes det, at efterspørgslen fremadrettet særligt
vil være på demensegnede plejeboliger. Derfor har administrationen udarbejdet
en procesplan, som skal kunne imødekomme borgernes behov og kommunens kapacitet
inden 2025.

**Indstillinger**

Direktøren indstiller, at processen godkendes.

**Behandling**

Ældre- og Sundhedsudvalget, Økonomiudvalget,
Kommunalbestyrelsen.

**Sagsfremstilling**

Overordnet retning på projektet

Ventelisten på plejeboliger i
kommunen har stort set være konstant de seneste 2-3 år. Der står konstant ca.
25-30 borgere visiteret til en plejebolig. Heraf ca. halvdelen i Syd. I
plejeboliganalysen vurderes det, at efterspørgslen fremadrettet særligt vil være
på demensegnede plejeboliger, da en større del af borgerne, som visiteres til
plejeboligerne, har psykiske udfordringer.

Med den aktuelle udskiftning blandt borgere på plejehjemmene
og en belægningsprocent på ca. 90, så er der ikke akut mangel på plejehjemspladser
i Kalundborg Kommune. Klavs Paulsen overholdes, hvilket betyder, at den
ældre tilbydes en plejebolig senest 2 måneder efter pågældende er visiteret til
en plejebolig.

Plejeboliganalysen anviser forskellige muligheder for udbygning
af kapaciteten af plejeboliger i den sydlige del af kommunen. Heriblandt en
mulighed for at udbygge eksisterende plejehjem, således at udbygningen af
plejeboliger kan imødekomme den gradvise efterspørgsel.

Anbefalingen er på den baggrund, at Rørmosecenteret i Gørlev
udbygges med 24 nybyggede boliger, ligesom det areal, som fraflyttes af
fritvalg-gruppen og genoptræningen inddrages til plejehjemsformål. Et antal af
disse boliger kan mærkes som midlertidige pladser. Byggeriet indrettes som
demensvenlige boliger, som periodisk kan mærkes som somatiske pladser, hvis det
til en start er der efterspørgslen er størst.

Antallet af boliger skal ses i sammenhæng med anbefalingen
fra plejeboliganalysen, hvor det fremgår, at byggerier med ca. 80 plejeboliger
er den mest driftseffektive plejehjemsstørrelse.

Sag til kommunalbestyrelsen udarbejdes med henblik på
godkendelse af retningen af projektet, herunder placering, antal boliger og
proces for opførelse af tilbygningen til Rørmosecenteret.

Processen er nærmere beskrevet i vedlagte bilag. Zelma Nissen og
planlægningsfasen forløber henover 2022, mens anlægsfasen gennemføres i
perioden 2023-24, med forventet ibrugtagning primo 2025.

I ide- og planlægningsfasen involveres flere interessenter,
herunder også ældrerådet.

Kommunalbestyrelsen beslutter på baggrund af indstilling fra
Ældre- og Sundhedsudvalget via Økonomiudvalget.

**Økonomiske konsekvenser**

Der er i anlægsbudgettet for 2023 indarbejdet i alt 15,0
mio. kr. til finansiering af servicearealer, inventar m.v.

**Direktionens møde den 2. august
2021:**

Anbefales.

**Ældre- og Sundhedsudvalgets
møde den 9. august 2021:**

Oversendes til høring i Ældrerådet. Plejeboliganalysen
vedlægges.

Genoptages i møderækken for september.

**Ældrerådets møde den 16. august
2021:**

Ældrerådet foreslår, at processen ændres, sådan at valg af
område for placering af nyt plejecenter genovervejes. Som eksempel peges, der
på et ubebygget område i Høng ved Høng gamle skoles sportsplads. Dette sted vil
være placeret centralt frem for forslaget til placering i plejeboliganalysen.
Se BILAG.

**Ældre- og Sundhedsudvalgets
møde den 4. oktober 2021:**

Anbefales at processen godkendes.

**Økonomiudvalgets møde den 13.
oktober 2021:**

Anbefales.

Victor Christiansen (Ø) tager forbehold.

**Bilag**

|  |  |
| --- | --- |
| Proces for opførelse af nyt plejehjem i den sydlige del af kommunen - version 2 | 326-2021-163134 |
| Oplæg til nyt plejecenter i område Syd | 326-2020-41925 |
| Odinscentret | 326-2021-190883 |